นายกรัฐมนตรี ประชุม ศบค. ติดตามความคืบหน้าแก้ปัญหาโควิด -19 เตรียมรับฟังความคิดเห็นภาคธุรกิจในสัปดาห์นี้
นายกรัฐมนตรี ประชุม ศบค. ติดตามความคืบหน้าแก้ปัญหาโควิด -19 เตรียมรับฟังความคิดเห็นภาคธุรกิจในสัปดาห์นี้พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค.  เป็นประธานการประชุม ศบค. ที่ตึกสันติไมตรี ทำเนียบรัฐบาล โดยมีนายวิษณุ เครืองาม รองนายกรัฐมนตรี พลเอก ชัยชาญ ช้างมงคล รัฐมนตรีช่วยว่าการกลาโหม ปลัดกระทรวงมหาดไทย ปลัดกระทรวงการคลัง ปลัดสำนักกนายกรับมนตรี เลขาธิการสภาความมั่นคงแห่งชาติ อธิบดีกรมควบคุมโรค และอื่นๆ เข้าร่วมประชุม โดยที่ประชุม จะรับทราบความคืบหน้าที่การปฎิบัติงานของ ศบค. ตามสายงานต่างๆ เพื่อนำมาประเมิน ผ่อนปรนบางมาตรการ หลังยอดผู้ติดเชื้อลดลลงโฆษกประจำสำนักนายกรัฐมนตรี ยังคงย้ำว่า การที่นายกรัฐมนตรี เตรียมทำจดหมายเปิดผนึกไปยังภาคธุรกิจนั้น มีความตั้งใจอยากให้ทุกภาคส่วน มาร่วมกันวางแผนฟื้นฟู ประเทศในด้านเศรษฐกิจและสังคมด้วยกัน โดยเริ่มในสัปดาห์นี้ ที่นายกฯจะลงพื้นที่เพื่อรับฟังความคิดเห็นด้วยตนเอง เพราะนายกฯมองว่าการได้ไปสอบถามโดยตรงย่อมได้รับฟังปัญหาที่แท้จริง เพื่อนำมาปรับและผ่อนปรนบางมาตรการต่อไป